לפני שנראה את הנרמול בפעולה, בואו ניזכר כיצד נראה ציון פסיכומטרי שאותו מקבלים הנבחנים כחודש אחרי מועד הבחינה. כפי שניתן לראות, אנו מקבלים 3 ציוני פסיכומטרי "כלליים" (צד שמאל של הטופס): האחד בשקלול רב תחומי, השני בשקלול בדגש מילולי והאחרון בשקלול בדגש כמותי. עבור רוב מוסדות הלימוד ורוב הפקולטות, הציון בשקלול רב תחומי הוא הקובע. בנוסף, ניתן לראות בצד ימין של טופס הציון את שלושת ציוני התחומים השונים. ציונים אלה נעים על סקאלה שבין 50 ל- 150.